K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| [Datums] | Noteikumi Nr. \_\_\_\_\_ |

Rīgā

**Ieguldījumu produktu pārvaldības prasības**

Izdoti saskaņā ar

Finanšu instrumentu tirgus likuma

4.2 pantu

1. Noteikumi nosaka papildu prasības Finanšu instrumentu tirgus likuma XII5 nodaļā noteiktajai produktu pārvaldībai:
   1. ieguldījumu brokeru sabiedrībām un kredītiestādēm, kas sniedz ieguldījumu pakalpojumus un ieguldījumu blakuspakalpojumus [Finanšu instrumentu tirgus likuma](https://likumi.lv/ta/id/81995-finansu-instrumentu-tirgus-likums) [3. panta](https://likumi.lv/ta/id/81995-finansu-instrumentu-tirgus-likums#p3) ceturtās un piektās daļas izpratnē;
   2. ieguldījumu brokeru sabiedrībām un kredītiestādēm, kas pārdod strukturētos noguldījumus vai konsultē klientus par tiem;
   3. ieguldījumu pārvaldes sabiedrībām Ieguldījumu pārvaldes sabiedrību likuma izpratnē, ja tās sniedz portfeļa pārvaldības pakalpojumu Finanšu instrumentu tirgus likuma izpratnē vai [Ieguldījumu pārvaldes sabiedrību likuma](https://likumi.lv/ta/id/52953-ieguldijumu-parvaldes-sabiedribu-likums) [5. panta](https://likumi.lv/ta/id/52953-ieguldijumu-parvaldes-sabiedribu-likums#p5) trešajā daļā noteiktos pakalpojumus;
   4. ārējiem licencētiem alternatīvo ieguldījumu fondu pārvaldniekiem Alternatīvo ieguldījumu fondu un to pārvaldnieku likuma izpratnē, ja tie sniedz portfeļa pārvaldības pakalpojumu Finanšu instrumentu tirgus likuma izpratnē vai pakalpojumus saskaņā ar Alternatīvo ieguldījumu fondu un to pārvaldnieku likuma [5. panta](https://likumi.lv/ta/id/258477-alternativo-ieguldijumu-fondu-un-to-parvaldnieku-likums#p5) astoto daļu.
2. Lai nodrošinātu Finanšu instrumentu tirgus likuma XII5 nodaļā paredzēto prasību izpildi, šo noteikumu 1. punktā noteiktie subjekti ievēro Eiropas Vērtspapīru un tirgu iestādes 2023. gada 3. augusta pamatnostādņu Nr. ESMA35-43-3448 "Pamatnostādnes par FITD II produktu pārvaldības prasībām" 5. sadaļā noteiktās prasības.
3. Atzīt par spēku zaudējušiem Finanšu un kapitāla tirgus komisijas 2020. gada 4. augusta normatīvos noteikumus Nr. 118 "Normatīvie noteikumi par ieguldījumu produktu pārvaldības prasībām" (Latvijas Vēstnesis, 2020, Nr. 155).
4. Noteikumi stājas spēkā 2023. gada \_\_\_\_\_\_\_\_.

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |